‘Parfuumwolk’ help om dronkbestuurder aan te keerArgieffoto Die polisie in Duitsland sê hulle het ŉ dronkbestuurder aangekeer wat agter struike “in ŉ parfuumwolk” weggekruip het. Die polisie in Speyer het gesê die 26-jarige man het Vrydagaand vinnig by beamptes verbygejaag. Sy motor se ligte was ook nie aangeskakel nie en beamptes het hom agternagesit. Die man het stilgehou en weggehardloop, maar beamptes het ŉ sterk parfuumreuk in die motor geruik en die reuk agtervolg totdat hulle die man agter struike aangetref het. “Danksy die parfuumwolk in die motor en aan die man kon ons hom positief as die bestuurder uitken,” het die polisie bygevoeg. ŉ Asemtoets het gewys die verdagte was ver oor die alkoholbeperking.